
РЕПУБЛИКА БЪЛГАРИЯ
	Министерство на околната среда и водите
	Предприятие за управление на дейносттите за опазване на околната среда
	Регионална инспекция по околната среда и водите – Монтана




Д О К Л А Д

от контролна проверка по прилагане на екологичното законодателство


Обект: Електроцентрала на биогаз в гр. Кула с оператор „Био Пауър Инвест” ООД, гр. София.
Дата на извършване на проверката: 25.04.2018 г.
Място на извършване на проверката: гр. Кула, м. „Добравата”, новообразувана ПИ 056017, обединени ПИ 056013 и 056014.
Проверени компоненти и фактори на околната среда:
· Води
· Отпадъци
· ОХВ
· Почви
· 
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ) и условията в издадено от БДДР – Плевен разрешително за ползване на воден обект за заустване на отпадъчни води.
· Закон за управление на отпадъците (ЗУО) и подзаконовите му нормативни актове. 
· Закон за защита от вредното въздействие на химични вещества и смеси (ЗЗВВХВС) и подзаконовите му нормативни актове. 
· Закон за почвите (ЗП).

Извършени дейности:
За датата на проверката, операторът е уведомен с писмо на РИОСВ – Монтана, към което е приложена Заповед №РД-96/23.04.2018 г. на директора на РИОСВ – Монтана за извършване на комплексна проверка на място на обект: Електроцентрала на биогаз в гр. Кула с оператор „Био Пауър Инвест” ООД, гр. София.
На 25.04.2018 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед №РД-96/23.04.2018 г. на директора на РИОСВ – Монтана се извърши проверка на обекта и беше съставен Констативен протокол №КПКД-8/25.04.2018 г.

Проверени са:
· Инсталация за биогаз;
· Склад за съхраняване на отпадъци;
· Място за съхраняване на ОХВ;
· Документи и данни, свързани със законовите и подзаконови нормативни актове по околна среда

Констативна част:
Основната дейност на обекта е производството на електрическа енергия и топлина от биомаса.
1. Компонент „Води”
Обектът се водоснабдява с вода за питейно-битови нужди от водопроводната мрежа на гр. Кула на база сключен договор с „ВиК“ ЕООД, гр. Видин. Не се ползват води от собствен водоизточник. От дейността на площадката се формира само поток битово-фекални води. Същите се отвеждат до водоплътна изгребна яма, като за нейното почистване е сключен договор за почистване и заустване на отпадъчни води със срок на действие до 01.06.2018 г. Последното извършено шахтопочистане е от месец юни 2017 г. От технологичния процес не се формират производствени отпадъчни води. Дъждовните води, които влизат в контакт със силажния материал, както и соковете от силажа, се отвеждат до два броя перкулатни вани, откъдето чрез тласкателни помпи се подават към биоректор.
2. Фактор „Отпадъци”
Дружеството притежава базсрочно разрешително за дейности по оползотворяване на отпадъци, издадено по реда на чл. 67 от ЗУО от Директора на РИОСВ – Монтана. Проверката е и на основание чл. 72, ал. 2 от ЗУО, за установяване съответствието на условията по управление на отпадъците с тези в издаденото разрешение и за спазване на изискванията на ЗУО и подзаконовите нормативни актове по неговото прилагане.
На територията на обекта се приемат отпадъци от животински изпражнения и тор и растителна биомаса. Отпадъците се приемат въз основа на сключени писмени договори. Отпадъците постъпват на площадката със специализиран транспорт (цистерни), собственост на фирмата, притежаваща регистрационен документ за събиране и транспортиране, издаден от РИОСВ – София. Измерването и контролирането на количествата приети отпадъци да се извършва посредством тегловно измерване с автокантар. Приетите отпадъци се приемат и съхраняват разделно по видове на обособени площадки до извършване на дейност по рециклиране/възстановяване. 
Ферментационният продукт се предава на земеделски производители на база договори, като при предаването се попълва приемо-предавателен протокол и декларация за съответствие на качеството на ферментационен продукт. По време на проверката е представен протокол от изпитване и Доклад за охарактеризиране на ферментационен продукт за първото тримесечие 2018 г.
Образуваните отпадъци се съхраняват в склад с ограничен достъп, еднозначно обозначен с табела. На обекта се води необходимата отчетност за количествата образувани, предадени и оползотворени отпадъци в заверени от РИОСВ – Монтана отчетни книги. В ИАОС са изпратени годишните отчети за отпадъците за 2017 г. Проверените условия, заложени в разрешителното, се изпълняват.
3. Компонент „Почви”
Постъпващата на площадката тор пристига със специализирана техника ( цистерни ), собственост на фирмата и се разтоварва в 2 подземни приемни шахти-стоманобетонни бункери. От там посредством тласкателна помпа се подава директно в биореактора. Използваната биомаса се зарежда от суровинно стопанство, което се състои от 2 бр. силажни ями. Зареждането на субстрата към входящата система се извършва с челен товарач. От така изградената инсталацията за биогаз не се очаква замърсяване и вредно въздействие върху почвите в района. Вътрешните обслужващи пътища са асфалтирани. Площадката е оградена със стоманобетонна ограда, а площадката е асфалтирана.
Чрез сепаратор се извършва разделяне на твърда и течна фракция. Сепарацията на твърди частици намалява обема за съхранение. Твърдата фракция се съхранява на обособена бетонирана площадка в границите на производствената площадка на дружеството. След запълване на обособената площадка твърдата фракция се депонира на имот, собственост на дружеството. Течната фракция се събира в лагуна тип затворен бетонов резервоар.		Ферметационния продукт се предава на земеделски производители. През 2017 г. са предадени 31629,68 тона ферментационен продукт на 5 /пет/ земеделски производителя, съгласно сключени с тях договори. По време на проверката са представени договори, декларации и приемно-предавателни протоколи. Няма констатирани замърсявания с торова фракция на и около площадката.
4. Фактор „ОХВ”
По приложение на ЗЗВВХВС дружеството е потребител по веригата на химични вещества и смеси. Микроелементи за развъждане на анаеробна среда са се използвали еднократно в началото на процеса и към момента няма налични количества. На площадката се използва и съхранява единствено моторно масло за двигатели, което се съхранява в склад, съгласно изискванията на информационния лист за безопасност и Наредбата за реда и начина на съхранение на опасни химични вещества и смеси. Представен е ИЛБ, изготвен в съоветствие с Приложение II на Регламент (ЕО) 1907/2006 REACH, както и собствена оценка за безопасността на съхранението на опасни химични вещества и смеси, съгласно утвърдения формат.

Заключение:
	Операторът е изпълнил задълженията, които има в съответствие с екологичното законодателство.

От извършената проверката няма дадени предписания.

Приоритети за последваща контролна дейност:
· Законосъобразно управление на отпадъците.
· Спазване изискванията на Закона за почвите и подаконовите нормативни актове към него.

